Cuneiform Tablet Kt 94/k 1373 (AKT 6b 333)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na a-mur-{d}UTU a-šùr-DU₁₀ ù lá-qé-pí-im qí-bi-ma um-ma en-um-a-šùr-ma 20 2 GÚ SÍG.ḪI.A ku-nu-ki-a 94 maš-ki 10 ANŠE.ḪI.A ṣa-lá-mì ú ú-nu-sú-nu mì-ma a-nim ša-lim-ar-dí ù šé-ep-IŠTAR i-ra-dí-ú-ni-ku-nu-tí a-ma-kam ša-áp-tám ú maš-ki i ḫu-ur-ší-im pí-iḫ-a-ma ṣú-ḫa-ri ṭù-ur-da-nim bé-tám e-li-am ku-nu-ki-a pé-té-a-ma i-na ta-ma-lá-ki-im 0.5 ma-na KÙ.BABBAR a-mu-ra-am ú 1 ma-na URUDU SIG₅ ku-un-kà-ma ú 1 {TÚG}tí-sà-ba-am SIG₅ ú-tù-ur-tám ša a-na li-tab-ší-a a-šùr-DU₁₀ iq-bi-a-ni a-na ší-mì-šu a-šùr-DU₁₀ li-dí-na-ku-nu-tí-ma iš-tí KÙ.BABBAR a-na ṣú-ḫa-ri dí-na-ma lu-ub-lu-nim ú-ma-kál lá i-bi-tù ú du-ug-li uṣ-ra-šu-nu-tí bi-tám i-na ku-nu-ki-ku-nu ku-un-kà